text: Esbjerg fB lammetævet af AGF
  11 maj 2016 kl. 20.05
  AGF lammetæver Esbjerg på hjemmebanen i Aarhus. Med 5-1 over vestjyderne vandt AGF for første gang i dette forår i superligaen.
  
  
  Efter ti kampe som AGF-træner uden en eneste sejr lykkedes det onsdag i 11. forsøg Glen Riddersholm at få fuld gevinst i superligaen, da aarhusianerne på hjemmebane slog Esbjerg med 5-1 i en sjælden målfest.
  Morten "Duncan" Rasmussen, Alexander Juel Andersen, Stephan Petersen og Danny Olsen leverede målene i sejren, der har været mere end to måneder undervejs. Bjørn Paulsen reducerede for Esbjerg.
  Der er ikke længere nogen risiko for, at Esbjerg eller AGF kan rykke ud af superligaen, da det onsdag aften blev afgjort, at Hobro rykker ned i 1. division.
  